Hej.


Efter den sidste storm væltede et træ fra en grund over vej og ned på genboens grund.


Billedet er trætoppen på genboens grund.


Hvem har pligt til at rydde alt dette op?


aa. Vejen?


bb. Genboens grund?


cc. Hvis naboens træ vælter og rammer mit tag så er det min forsikring der skal dække. Ikke? 


dd. Hvad med oprydning på min grund?


Dette er et sommerhus område og grundejerne kommer og spørger bestyrelse og er jo godt at vi kan svare dem korrekt i henhold til loven.


MvH 


Jens J


Formand Grundejerforeningen L


Hvem har pligt til at rydde væltet træ fra nabogrund og vej?
Hej Jens J


Der er forskellige forhold der kan gøre sig gældende når træet er væltet i stormen, blandt andet om træet kunne forventes at vælte. 


 Generelt er det den grundejer hvis grund træet er væltet ned på der må rydde op, også selv om det er naboens eller genboens træ der ligger der.  
  
Hvis det er grundejerforeningen der står for at vedligeholde vejen, gælder det også for oprydningen af den del af træet der er endt på vejen.


Men det kan være "god stil" og godt for naboskabet hvis ejeren af træet og den hvis grund det er væltet ned på enes om at deles om arbejdet - og i aftalen måske tager hensyn til fx personernes alder eller andre forhold der kan have betydning for arbejdsindsatsen.   
  
Der er også gode eksempler på at der indgås aftaler om at de der gerne vil have træet som brænde, får træet kvit og frit  mod at at udføre arbejdet med at skære det op og køre det væk.


Læs mere om reglerne her: [Hvem skal rydde op hvis naboens træ vælter i stormen](https://www.bolius.dk/hvem-skal-rydde-op-hvis-naboens-trae-vaelter-i-stormen-20265/ "rydde")

Og ja det er korrekt at skader på selve huset dækkes af husejerens egen husforsikring.  
  
Det kan du læse mere om her: [Storm - sådan dækker forsikringen skader](https://www.bolius.dk/storm-saadan-daekker-forsikringen-skader-20442/ "sådan")

